text: Horsens og Hedensted i erhvervs-samarbejde
  27 januar 2014 kl. 15.03
  Horsens og Hedensted kommuner har indgået samarbejde med Business Region Aarhus. Organisationen skal understøtte væksten i erhverv i det østjyske område med et internationalt perspektiv.
  11 kommuner står nu bag erhvervs-samarbejdet, og aftalen med Horsens og Hedensted blev mandag eftermiddag underskrevet af bormestrene i kulturhuset Fængslet i Horsens.
  Business Region Aarhus siger, at organisationen dækker et af de to førende vækstcentre med international gennemslagskraft i Danmark. Underforstået er det andet København.
  